L 200/206
HR
Službeni list Europske unije
29.7.2022.
(326) S obzirom na prethodno navedeno Komisija zaključuje da iznos naknade dodijeljen društvu Laziomar za vrijeme produljenja prvotne konvencije nije doveo ni do kakve prekomjerne naknade i da se poštuju primjenjivi zahtjevi iz odjeljka 2.8.
Okvira za usluge od općega gospodarskog interesa.
5.3.7.
Prioritet u pogledu vezova (327) U članku 19.b stavku 21.
Zakona iz 2009. jasno se navodi da je prioritet u pogledu vezova bio nužan da bi se zajamčio teritorijalni kontinuitet s otocima, ali i sa stajališta obveze pružanja javne usluge društava bivše grupe Tirrenia, uključujući društvo Laziomar.
Naime, da ne postoji prioritet u pogledu vezova za društva kojima su povjerene obveze pružanja javne usluge, ona bi morala čekati svoj red za pristajanje te bi došlo do kašnjenja, čime bi se narušila svrha osiguravanja pouzdane i praktične veze korisnicima.
Redoviti vozni red doista je nužan da bi se zadovoljile potrebe za mobilnošću otočnog stanovništva i pridonijelo gospodarskom razvoju predmetnih otoka.
Nadalje, budući da su vremena polaska za linije obuhvaćene javnom uslugom utvrđena u konvenciji, prioritet u pogledu vezova nužan je kako bi se osiguralo da luke dodijele vezove i vremena pristajanja tako da se pružatelju javne usluge omogućuje da poštuje svoje obveze pružanja javne usluge.
(328) S obzirom na navedeno Komisija smatra da je ta mjera dodijeljena kako bi društvo Laziomar moglo ispunjavati svoje obveze pružanja javne usluge koje čine stvarne usluge od općega gospodarskog interesa (vidjeti odjeljak 5.3.2.).
Usto, Italija je potvrdila da se prioritet u pogledu vezova primjenjuje samo na usluge koje se pružaju na temelju sustava javnih usluga.
(329) Komisija je već detaljno ocijenila spojivost usluge od općega gospodarskog interesa i povezane naknade za društvo Laziomar za vrijeme produljenja prvotne konvencije (vidjeti odjeljke od 5.3.2. do 5.3.6.).
Komisija stoga smatra da se njezina ocjena spojivosti prioriteta u pogledu vezova može ograničiti na utvrđivanje može li ta mjera dovesti do prekomjerne naknade.
(330) Komisija smatra da bi svaka moguća financijska prednost na temelju prioriteta u pogledu vezova bila ograničena (vidjeti uvodnu izjavu 162.).
Zbog toga bi i rizik od prekomjerne naknade koji proizlazi iz te mjere bio ograničen.
Osim toga, ako bi se tom mjerom smanjili operativni troškovi ili povećali prihodi pružatelja javne usluge, ti bi se učinci u potpunosti odrazili u internoj računovodstvenoj dokumentaciji prijevoznika.
Stoga su provjere prekomjerne naknade koje su primijenjene na društvo Laziomar kako je opisano u odjeljku 5.3.6. primjerene i za otkrivanje moguće prekomjerne naknade koja proizlazi iz prioriteta u pogledu vezova.
(331) Komisija stoga zaključuje da je prioritet u pogledu vezova, koji je neodvojivo povezan s javnom uslugom koju pruža društvo Laziomar, isto tako spojiv s unutarnjim tržištem na temelju članka 106. stavka 2.
UFEU-a i Okvira za usluge od općega gospodarskog interesa iz 2011.
5.3.8.
Zaključak (332) Na temelju ocjene iz uvodnih izjava od 278. do 331.
Komisija zaključuje da su naknada isplaćena društvu Laziomar za pružanje usluga pomorskog prijevoza na temelju produljenja prvotne konvencije u razdoblju od 1. lipnja 2011. do 14. siječnja 2014. i prioritet u pogledu vezova u skladu s primjenjivim uvjetima iz Okvira za usluge od općega gospodarskog interesa iz 2011. te su stoga spojivi s unutarnjim tržištem u skladu s člankom 106.
UFEU-a.
6.
ZAKLJUČAK
(333) Komisija zaključuje da je Italija nezakonito provela mjere potpore koje se ocjenjuju i time prekršila članak 108. stavak 3.
UFEU-a.
Na temelju prethodne ocjene Komisija je odlučila da je naknada za pružanje javne usluge isplaćena društvu Laziomar na temelju produljenja prvotne konvencije spojiva s unutarnjim tržištem na temelju članka 106.
UFEU-a.
Nadalje, s obzirom na to da je prioritet u pogledu vezova neodvojivo povezan s uslugom od općega gospodarskog interesa koju pruža društvo Laziomar, i ta je mjera spojiva s unutarnjim tržištem na temelju članka 106.
UFEU-a.
(334) Nadalje, Komisija zaključuje da sljedeće mjere ne čine državnu potporu u smislu članka 107. stavka 1.
UFEU-a: (a) naknada isplaćena društvu Laziomar za pružanje usluga pomorskog prijevoza na temelju novog ugovora o uslugama za razdoblje od 15. siječnja 2014. do 14. siječnja 2024. u kombinaciji s društvom Laziomar i prioritetom u pogledu vezova za društvo Laziomar jer je u skladu s četirima kriterijima iz presude Altmark;